
KAKO DO UGODNIH KREDITOV IN SUBVENCIJE OBRESTNE MERE?

Tudi letos Razvojni center Novo mesto omogoča malemu gospodarstvu ugodne obrestne mere, manjše stroške najema posojil, pridobitev garancij ter možnost subvencije obrestnih mer
 
1. Malo gospodarstvo v regiji se, tako zaradi vse zahtevnejših geopolitičnih razmer v svetu in doma, kot tudi še vedno relativno visokih obrestnih mer, spopada z izzivi, kako preživeti in se razvijati dalje. V pomoč pri hitrejšem razvoju je Razvojni center Novo mesto d.o.o. (RC NM), v sodelovanju z 19 občinami regije JV Slovenije: Črnomelj, Dolenjske Toplice, Kočevje, Kostel, Loški Potok, Metlika, Mirna, Mirna Peč,   Mokronog-Trebelno, Semič, Straža, Šentjernej, Šentrupert, Škocjan, Šmarješke Toplice, Trebnje, Žužemberk, Mestno občino Novo mesto in letos novo Občino Ribnica, ki program sofinancirajo, dne 1. 4. 2025 objavil nov Razpis garancij in posojil Garancijske sheme za Dolenjsko za leto 2025 (GSD). Na razpisu lahko pridobite ugodna posojila za investicije, obratna sredstva in zaposlovanje, z garancijo od 60 do 80 %. RC NM v sodelovanju s sodelujočimi bankami (letos z NLB d.d., Delavsko hranilnico d.d. in letos ponovno tudi Hranilnico LON d.d.) nepretrgoma že 26 let razpisuje sredstva, ki jih lahko koristijo mikro, mala podjetja, samostojni podjetniki, fizične osebe z dopolnilno dejavnostjo, zavodi, zadruge in socialna podjetja. V letu 2025 je razpisanih za 5,5 mio EUR ugodnih posojil in garancije za ta posojila. 
Razpis je objavljen na spletni strani RC NM, dostopen na povezavi: https://www.rc-nm.si/razpis-garancij-posojil-iz-garancijske-sheme-za-dolenjsko-za-leto-2025/.
2. Poleg GSD pa je RC NM v sodelovanju z občinami Dolenjske Toplice, Kočevje, Mirna, Mirna Peč, Mokronog-Trebelno, Straža, Šentjernej, Škocjan, Trebnje, Žužemberk, Mestno občino Novo mesto in letos novima občinama: Šmarješke Toplice in Ribnica, ki program sofinancirajo, na svoji spletni strani dne  1. 4. 2025 objavil tudi nov Razpis »Subvencije obrestne mere podjetniških kreditov 2025«. Razpisanih je za 91.211,82 EUR subvencij. Na razpis se lahko prijavijo mikro, mala podjetja, samostojni podjetniki posamezniki, socialna podjetja, zavodi in zadruge. Upravičene so obresti v obdobju od 1. 9. 2024 do 31. 8. 2025 v višini do 50 % vseh upravičenih stroškov. Najnižji upravičeni znesek subvencije na vlogo je 50,00 EUR, največji znesek na upravičenca je 2.000,00 EUR. Vsak upravičenec lahko odda največ 2 vlogi. Razpis je odprt do 19. 9. 2025 do 14. ure. 
Razpis je objavljen na spletni strani RC NM, na povezavi: https://www.rc-nm.si/subvencije-obrestne-mere-podjetniskih-kreditov-2025/.
Za več informacij o obeh razpisih lahko kontaktirate Natašo Derganc na e-naslov: natasa.derganc(at)rc-nm.si ali na telefonsko številko 07/33 72 987, če prihajate iz občin Kočevje, Ribnica, Kostel ali Loški Potok, pa tudi RC Kočevje-Ribnica d.o.o. na info(at)rc-kocevjeribnica.si oz. na telefonsko številko 01/89 50 610.

